armvectores/hy_wikipedia_2023 huggingface dataset:
3D-կրակոց

3D-կրակոց (անգլ.՝ shooter՝ կրակոց), համակարգչային խաղերի ժանր։ Ժանրի առաջացման ժամանակ ամրապնդվել է «շութեր» բառը՝ որպես խաղի այլընտրանքային նկարագրություն և shooter բառի թարգմանություն։


== Բարոյական ասպեկտներ ==
Շութերներ խաղացողներին առաջարկում են ներքին խաղային կերպարներին սպանելու հնարավորություն։ Այդ կերպարները նման են մարդկանց, երբեմն նաև չափից ավելի։ Նման իրավիճակը հասարակությունում առաջացնում է ուժեղ արձագանք։ Հատկապես սուր էին այն քաղաքացիների և մարդու իրավունքների պաշտպանների ելույթները հրազենի միջոցով ուսումնական հաստատություններում սովորող աշակերտների և ուսանողների զանգվայածային սպանությունների վերաբերյալ։ Շատերը հակված են մեղադրելու խաղը այդ անտեղի դաժանության համար։
Միևնույն ժամանակ վիրտուալ զվարճանքի պաշտպանները ներկայացնում են գիտական հետազոտություններ, որոնք ապացուցում են, որ համակարգչային խաղի միջոցով չի կարելի մարդուն ագրեսիվ դարձնել, չի կարելի նրան ստիպել, որ սպանություն գործի։ Բացի այդ, պաշտպանության համար լուրջ փաստարկ են խաղերի վարկանիշները։ Ներկայումս, վարկանշային կազմակերպությունները, ինչպիսիք են ESRB-ը կամ PEGI-ն, մանրախնդրորեն են մոտենում գրախոսությանը և խաղերի նկատմամբ սահմանափակումներ մտցնելուն։ Եվ որոշ մեղադրվող նախագծեր և դրանց մշակողներին հաճախ հնարավոր չէ դատապարտել, քանի որ մարդասպանը կամ հասարակական կարգը խախտողը նվազագույն տարիքային վարկանիշից ցածր է լինում։


== Խաղացողներ ==
Շութերները լինում են մեկ խաղացողի (խաղային գործընթացում մասնակցում է մեկ մարդ, խաղի մյուս կերպարները կառավարվում են համակարգչի կողմից) և բազմաթիվ խաղացողների համար (խաղացողները միասին են անցնում խաղը, ինչպես մեկ խաղացողի համար նախատեսված խաղում, կամ մրցակցում են միմյանց դեմ հատուկ մակարդակներում)։


== Ծանոթագրություններ ==
Միիսակյուլա (այլ կիրառումներ)

Միիսակյուլա անունը կամ տերմինը կարող է վերաբերել հետևյալ հոդվածներին․

Միիսակյուլա - քաղաք Էստոնիայի Միիսակյուլա շրջանի կազմում։
Միիսակյուլա - գյուղ Էստոնիայի Հանիլա շրջանի կազմում։
Միիսակյուլա - գյուղ Էստոնիայի Օռու շրջանի կազմում։
Միիսակյուլա - գյուղ Էստոնիայի Կիիլի շրջանի կազմում։
Միիսակյուլա - գյուղ Էստոնիայի Պայուսի շրջանի կազմում։
Միիսակյուլա - գյուղ Էստոնիայի Հալինգա շրջանի կազմում։
Միիսակյուլա - գյուղ Էստոնիայի Լյումանդա շրջանի կազմում։
Միիսակյուլա - գյուղ Էստոնիայի Կաառմա շրջանի կազմում։
Միիսակյուլա - գյուղ Էստոնիայի Մուհու շրջանի կազմում։
Միիսակյուլա - գյուղ Էստոնիայի Սալմե շրջանի կազմում։
Միիսակյուլա - գյուղ Էստոնիայի Տոռգու շրջանի կազմում։
Ալլահաքբար (այլ կիրառումներ)

Ալլահաքբար, կարող է վերաբերել՝

Ալլահաքբար - լեռնագագաթ Ալլահաքբար լեռներում։ Արսիան-Սողանալու լեռնաշղթաների սահմանակետնը
Ալլահաքբար - լեռնաշղթա Վանանդի կամ Կարսի սարահարթիարևմտյան սահմանում
Ալլահաքբար - լեռնանցք Թուրքիայում
Մոնտեգրանարո

Մոնտեգրանարո (իտալերեն՝ Montegranaro), կոմունա Իտալիայում, գտնվում է Մարկե շրջանում՝ Ֆերմո պրովինցիայում։
Բնակչությունը կազմում է 13263 մարդ (2008), բնակչության խտությունը՝ 413 մարդ/կմ²։ Տարածքը կազմում է 31 կմ²։ Փոստային ինդեքս՝ 63014։ Հեռախոսային կոդ՝ 0734։
Բնակավայրի հովանավոր սուրբն է Սան Սերաֆինո դա Մոնտեգրանարո։


== Ժողովրդագրություն ==


== Համայնքի վարչակազմը ==
Հեռախոսահամար։ 0734 89791
Էլեկտրոնային փոստ։ info@comune.montegranaro.ap.it
Պաշտոնական կայք։ http://www.comune.montegranaro.ap.it/ Archived 2006-08-03 at the Wayback Machine.


== Արտաքին հղումներ ==
http://www.comune.montegranaro.ap.it/ Archived 2006-08-03 at the Wayback Machine.
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Արանկ

Արանկ  (ֆր.՝ Aranc), կոմունա Ֆրանսիայում՝ Բելլե մարզում՝ Էն գավառում։


== Աշխարհագրական դիրք ==
Արանկը գտնվում է ծովի մակարդակից 775 մետր բարձրության վրա, 13 կիլոմետր հյուսիս-արևելք Ամբերիո ան Բյուժե քաղաքից։


== Բնակչություն ==
2010 թվականի տվյալներով քաղաքում ապրում է 302 մարդ։


== Տնտեսություն ==
Բնակչությունը աշխատում է հիմնականում գյուղատնտեսական ոլորտում։


== Ծանոթագրություններ ==
Ձայներ Չեռնոբիլից

Չեռնոբիլի աղոթքը․ Ապագայի ժամանակագրություն (բրիտանական վերնագիր), Ձայներ Չեռնոբիլից․ Միջուկային աղետի բանավոր պատմություն (ամերիկյան վերնագիր), գիրք՝ գրված Նոբելյան մրցանակի դափնեկիր Սվետլանա Ալեքսիևիչի կողմից։ Ալեքսիևիչը լրագրող էր, ով ապրում էր Բելառուսի մայրաքաղաք Մինսկում, երբ պատահել է Չեռնոբիլի աղետը (1986 թվական)։ Այդ ժամանակ Բելառուսը գտնվում էր Խորհրդային Միության կազմում որպես Բելառուսական Խորհրդային Սոցիալիստական Հանրապետություն։
Ալեքսիևիչը հարցաքննել է ավելի քան 500 ականատեսների, այդ թվում նաև հրշեջների, քաղաքական գործիչների, ֆիզիկոսների և հասարակ քաղաքացիների 10 տարի շարունակ։ Գիրքը ներկայացնում է Չեռնոբիլի ողբերգական պատահարի հոգեբանական և անձնական հետևանքները, և ուսումնասիրում է անհատների փորձն ու թե ինչպիսի ազդեցություն է աղետն ունեցել նրանց կյանքի վրա։
«Չեռնոբիլի աղոթքը» առաջին անգամ հրատարակվել է ռուսերենով 1997 թվականին («Чернобыльская молитва»), իսկ վերանայված, նորացված օրինակը հրատարակվել է 2013 թվականին։ Գրքի ամերիկյան թարգմանությունը 2005 թվականին արժանացել է National Book Critics Circle–ի կողմից մրցանակի։


== Ծանոթագրություններ ==
Արխանգելսկ–Աստրախան գիծ

Արխանգելսկ–Աստրախան գիծ կամ A–A գիծ, հայտնի է նաև Վոլգա–Արխանգելսկ գիծ անվանումով, գործածվում է նաև Վոլգա–Արխանգելսկ–Աստրախան գիծ անվանումը. (գերմ.՝ AA-Linie; նաև՝ «А—А»), գերմանացիների մշակած «Բարբարոսա» պլանի ռազմական գլխավոր նպատակը։ Դա ռազմավարական այն սահմանագիծն է, որին գերմանական զորքերը պետք է հասնեին բլից կրիգի՝ կայծակնային պատերազմի արդյունքում և գրաված տարածքներն արգելապատնեշեին «ասիական Ռուսաստանից»։ Հաջողվելու դեպքում այդ գիծը պետք է դառնար Երրորդ ռայխի արևելյան ժամանակավոր սահմանը։ Առաջին անգամ հիշատակվել է Ադոլֆ Հիտլերի 1940 թվականի դեկտեմբերի 18-ի դիրեկտիվում (հրամանագրում), որտեղ նշված են Խորհրդային Միություն նացիստական ներխուժման գլխավոր նպատակներն ու պայմանները և «Վոլգա-Արխանգելսկ գլխավոր գծի նվաճումը» ներկայացված է որպես ռազմական հիմնական խնդիր։ Մինչ այդ՝ 1940 թվականի ամռանը Էրիխ Մարքսը իր Operation Draft East խորագիրը կրող ռազմական ուսումնասիրության մեջ հանգամանորեն ներկայացրել ու հիմնավորել էր խնդիրը՝ ընդգծելով, որ Խորհրդային Միության եվրոպական մասին տիրելուց հետո (այդտեղ կենտրոնացած էր ԽՍՀՄ-ի արդյունաբերական պոտենցիալի, սննդի պաշարների արտադրության հսկայական մասը, նավթի շահագործվող հանքերի ավելի քան 85 տոկոսը) գերմանացիները պետք է ամրապնդեն Արխանգելսկ-Նիժնի Նովգորոդ/Գորկի-Դոնի Ռոստով գիծը, որպեսզի կանխեն թշնամական ռմբակոծությունները։ Մարքսի հաշվարկներով՝ ռազմական ամբողջ գործողության իրագործումը՝ Մոսկվայի և հաջորդած տարածքների նվաճումով հանդերձ, պահանջելու էր իննից տասնյոթ շաբաթ և մինչև 1941-1942 թթ. ձմեռը պետք է հասցվեր ավարտի։
A–A գծից արևելք պետք ընկնեին թուլացված ԽՍՀՄ-ի տարածքները, և գրավյալ տարածքներից այդտեղ պետք է արտաքսվեին ավելցուկ համարված բնակիչները։ Գերմանացիների տիրապետության տակ անցած հատվածում պետք է կազմավորվեին Մոսկովիա, Ուկրաինա և Կովկաս ռայխսկոմիսարիատները, ընդ որում՝ Ուկրաինայի արևելյան սահմանները պետք է ձգվեին ու հասնեին Վոլգա գետի ստորին հոսանքին՝ ներառելով Սարատովի ու Ստալինգրադ/Ցարիցինի գլխադասային շրջանները, Պովոլժիեն, իսկ Կովկաս ռայխսկոմիսարիատի կազմում պետք է ընդգրկվեին նաև Աստրախանի ամբողջ մարզը և Կալմիկիան։ 
А-А սահմանագիծը հատուկ նպատակադրումով էր ընտրված. հաշվի էր առնված, որ մեկ ռազմարշավով ֆիզիկապես հնարավոր չէ հսկայական աշխարհագրական չափեր ունեցող Խորհրդային Միությունը լիովին կործանել։ Նախատեսված էր այդ գծից արևելք ընկած խորհրդային արդյունաբերական կենտրոնները ոչնչացնել օդային (ավիացիոն) գրոհների միջոցով, և այդ նպատակով առանձնացվել էր ավիացիոն մի ամբողջ միավորում (գերմ.՝ Luftflotte):
Խնդիր էր դրված հետագայում վերջնականապես ջախջախել ԽՍՀՄ-ը և Ենիսեյ գետով սահմանակցել ճապոնական կայսրության հետ՝ նորանվաճ տարածքներում ստեղծելով ևս երեք ռայխսկոմիսարիատ՝ 

Ուրալ (գերմ.՝ Üral)
Արևմտյան Սիբիր (գերմ.՝ West Sibirien)՝ ներառյալ Նովոսիբիրսկը
Նորդլանդ (գերմ.՝ Nordland) — Արխանգելսկից արևելք ընկած արկտիկական տարածքները։Երկրորդ աշխարհամարտի տարիներին Վերմախտին հաջողվել է նախատեսված սահմանագծին հասնել միայն Ստալինգրադում։


== Գրականություն ==
С. Воропаев Энциклопедия Третьего Рейха. — Москва: «Локид—Миф», 1996. — ISBN 5-320-00069-3
План, который рухнул // Алтайская правда. — 2005. Архивировано из первоисточника 28 Սեպտեմբերի 2007.


== Ծանոթագրություններ ==
Ռեյմսերվալ (համայնք)

Ռեյմսերվալ (հոլ.՝ Reimerswaal ( արտասանություն)), համայնք Նիդերլանդների Զեյլանդ մարզում։ Տարածքը 102,23 կմ² է, բնակչությունը՝ 21.191 (2011 թ.)։ Մեկ շնչի տարեկան միջին եկամուտը 11.800 եվրո է։
Մենք երբեք եղբայրներ չենք լինի

«Մենք երբեք եղբայրներ չենք լինի» (ուկրաիներեն՝ Ніколи ми не будемо братами), ուկրաինացի բանաստեղծուհի Անաստասիա Դմիտրուկի բանաստեղծությունը, որը գրվել է 2014 թվականի մարտին Ղրիմի իրադարձությունների ժամանակ։ Հեղինակի խոսքով՝ սա Ռուսաստանին ուղղված բանաստեղծություն է՝ «այն եղբայրական սիրո մասին, որը ոչ ոք չի տեսել, բայց բոլորը դրա մասին խոսում են»։
Բանաստեղծության հիմքում «պայքարի գաղափարը գովերգելն է..., պայքարի պաթոսը և հեղափոխական ռոմանտիկայի հերոսացումը՝ ի հակակշիռ ռուս ժողովրդի ստրկամտության»։
Լիտվացի երաժիշտները գրել և կատարել են երգ այս բանաստեղծության խոսքերի վրա, երաժշտության հեղինակը Կլայպեդյան երաժշտական թատրոնի մեներգիչ Վիրգիս Պուպշիսն է, կատարողների թվում են երգիչ Յարոնիմաս Միլյուսը։


== Ժողովրդականություն և գնահատականներ ==

Ուկրաինայում հանդիսատեսը մեծամասամբ հավանության է արժանացրել բանաստեղծությունը, իսկ Ռուսաստանում՝ տհաճության։ Ռուսական և ուկրաինական համացանցում սկսել են հայտնվել «պատասխաններ» և նմանատիպ ստեղծագործություններ՝ երկու ժողովուրդների միջև հարաբերությունների թեմայով։ Այսպես, 2014 թվականի մարտ-ապրիլ ամիսներին համացանցում հայտնվել է ավելի քան հարյուր տեսանյութ, որոնց վերնագրում հիշատակվել է Դմիտրուկը կամ նրա բանաստեղծությունը։ Բանաստեղծուհին նշել է, որ Ուկրաինայում բանաստեղծությունը շատերին դուր չի եկել՝ «հիմնականում Արևելքի մարդկանց»։
Պատասխան հատվածում ընդդիմախոսները անհամաձայնություն են հայտնել Դմիտրուկի «եղբայրական հարաբերությունների դարաշրջանն ավարտելու» թեզիսի մասին։ Ղրիմի և Դոնբասի հեղինակների մի մասը համաձայնվել է այն կարծիքի հետ, որ «մենք միշտ ձեզ հետ եղբայրներ ենք լինելու», սակայն մյուսները, ընդհակառակը, ասել են, որ «դուք երբեք եղբայրներ չեք եղել»։ Մի շարք պատասխան տեսահոլովակներում Դմիտրուկի քննադատության համար օգտագործվել է նրա բանաստեղծությունը։
Պատմաբան Դմիտրի Լաբաուրին բանաստեղծությունը համարում է «բեկումնային ժամանակաշրջանի» խորհրդանիշ, երբ երկու ժողովուրդների պատմական ուղիներն ու ճակատագրերը վերջնականապես բաժանվեցին։
Լոնդոնի տնտեսագիտության և քաղաքական գիտությունների դպրոցի պրոֆեսոր Վլադիսլավ Զուբոկի գնահատմամբ՝ «մենք երբեք եղբայրներ չենք լինի» բանաստեղծությունը մարդու ազգային ինքնագիտակցության արտահայտությունն է, որը ձևավորվել է բացառապես ինքնուրույն Ուկրաինայի պայմաններում։


== Ծանոթագրություններ ==
(4477) Կելլի

(4477) Կելլի (անգլ.՝ Kelley), աստերոիդ աստերոիդների հիմնական գոտում։ Հայտնաբերվել է 1983 թվականի սեպտեմբերի 28-ին Բուլղարիայի ազգային աստղադիտարանի կողմից Սմոլյանում։
Միջին հեռավորությունը Արեգակից կազմում է 2,220508 ա. մ., առավելագույնը մոտենում է 1,8631 ա. մ. հեռավորության վրա և հեռանում 2,578 ա. մ.։ Արեգակի շուրջ մեկ ամբողջական պտույտ է կատարում 1208,58 երկրային օրվա ընթացքում, իր ուղեծրով շարժվելով միջինում 0,297869 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4477) Կելլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նանսել լա Կուր

Նանսել լա Կուր (ֆր.՝ Nampcelles-la-Cour), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վերվեն կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02535։


== Բնակչություն ==
2010 թվականի տվյալներով՝ համայնքի բնակչությունը կազմում է 137 մարդ։


== Տնտեսություն ==
2010 թվականին համայնքի 84 աշխատունակ (15-64 տարեկան) բնակիչներից 48-ը տնտեսապես ակտիվ էին, 36-ը՝ ոչ ակտիվ (ակտիվության ցուցանիշը կազմել է 57,1 %, 1999 թվականին եղել է 74,7 %)։ 48 տնտեսապես ակտիվ բնակիչներից աշխատում էին 46-ը (29 տղամարդ և 17 կին), գործազուրկ էին 2 մարդ (0 տղամարդ և 0 կին)։ 36 տնտեսապես ոչ ակտիվ բնակիչներից 12-ը եղել են աշակերտներ կամ ուսանողներ, 13-ը՝ թոշակառուներ, 11-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Նանսել լա Կուր (ֆր.)
1666

1666 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1666 թվականն է, 
XVII դարի 66-րդ տարին։


== Դեպքեր ==
Մարտ 11 - Սկսեց առաջին հայերեն Աստվածաշնչի տպագրությունը


== Ծնունդներ ==


== Մահեր ==
Ֆուոր

Ֆուորներ կամ ֆուօրներ, աստղեր, որոնց տեսանելի ճառագայթման հզորությունը զարգացման որոշ շրջանում մոտ մեկ տարվա ընթացքում անընդհատ աճում է ավելի քան հարյուր անգամ, որից հետո մնում է գրեթե անփոփոխ։
Անվանումը կազմվել է այդպիսի փոփոխություն դրսևորած առաջին աստղի՝ FU Օրիոնի («բռնկվել» է 1936 թվականին և մինչև օրս ունի տեսանելի ճառագայթման հաստատուն հզորություն) անվան առաջին չորս տառից՝ Վիկտոր Համբարձումյանի առաջարկով։ Ներկայումս հայտնի են մի քանի այլ ֆուրենոր։ Դրանցից V 1057 Կարապի աստղը մինչև «բռնկումը» (1970 թ.) ունեցել է T Ցուլի տիպի աստղի սպեկտր։ Այդ փաստից հետևում Է, որ ֆուորի երևույթը տեղի է ունենում T Ցուլի տիպի աստղերի հետ (հավանաբար մի քանի անգամ) աստղերի կյանքի այդ փուլում։
Ելնելով ֆուորի երիտասարդ տարիքից և նախաստղային նյութի՝ իր մշակած վարկածից, Վիկտոր Համբարձումյանը տվել է ֆուորի երևույթի մի հավանական բացատրություն։


== Գրականություն ==
Мирзоян Л․ В․, Нестаг цонарность и эволюция звезд, Е․, 1981
Յիեռաննա

Յիեռաննա (էստ․՝ Jõeranna), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Biman Bangladesh Airlines

Biman Bangladesh Airlines Բանգլադեշի խոշորագույն ավիաընկերություններից է։ Ավիաընկերությունը իր չվերթները իրականացնում է Դակկի միջազգային օդանավակայանից։ Ավիաընկերությունը հիմնականում իրականացնում է չարտերային չվերթներ։ Ավիաընկերությունը համագործակցում է Regent Airways և United Airways-ի հետ։ 1972 թվակականին ավիաընկերությունը սկսեց շահագործել Boeing օդանավը։ Ավիաընկերությունը հիմնականում չվերթներ է իրականացնում հետևյալ մայրցամաքներում՝ Եվրոպա, Ասիա և Հյուսիսային Ամերիկա։


== Պատմություն ==
Ավիաընկերությունը հիմնադրվել է 1972 թվականի հունվարի 4-ին և սկսել է իր գործունեությունը նույն թվականի մարտի 4-ին։ 1972 թվականին ավիաընկերությունը ձեռք է բերում նոր ինքնաթիռ Հունաստանի կողմից, սակայն ավիաընկերությունը այդ ինքնաթիռը շահագործում է ավելի ուշ։ 1973 թվականին ավիաընկերությունը սկսում է օգտագործել Boeing 707 օդանավը, և թռիչքներ է իրականացնում դեպի Լոնդոն։ 1974 թվականին ավիաընկերությունը բացում է նոր չվերթներ դեպի՝ Բանգկոկ և Դուբայ։ 1981 թվականին ավիաընկերությունը սկսում է շահագործել Fokker F28-4000 ինքնաթիռը։ Ավիաընկերությունը չվերթներ է իրականացնում հետևյալ երկրներում՝ Մոսկվա, Սանկտ Պետերբուրգ, Իտալիա, Իսպանիա, Ֆրանսիա, Հռոմ։


== Չվերթ ==
2015 թվականի փետրվարին ավիաընկերության չվերթը բաղկացած էր հետևյալ ինքնաթիռներից՝։


=== Նախկինում շահագործված ===
Ավիաընկերությունը շահագործել է հետևյալ ինքնաթիռները՝։


== Ծանոթագրություններ ==
Գարբանյատե Միլանեզե

Գարբանյատե Միլանեզե իտալերեն՝ Garbagnate Milanese` քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը 27 167 (2004-ի տվյալներով) մարդ է։ Բնակչության միջին խտությունը` 3412 մարդ/կմ²։ Զբաղեցնում է 8 կմ² տարածք։ Փոստային ինդեքս՝ 20024։ Հեռախոսային կոդը՝ 02։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Կոմոն սյուր Օր

Կոմոն սյուր Օր (ֆր.՝ Caumont-sur-Aure), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 2407 մարդ, բնակչության խտությունը` 66.82 մարդ/կմ²։ Բնակավայրը զբաղեցնում է 36.02 կմ² տարածք։
Բնակավայրը ստեղծվել է 2016 թվականի հունվարին` Կոմոն լ'Էվանտե, Լիվրի և Լա Վաքրի համայնքների միավորման արդյունքում։


== Վարչական բաժանում ==


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ամերիկյան բոլոր ժամանակների ֆիլմերի 100 լավագույն երգեր

Ամերիկյան բոլոր ժամանակների ֆիլմերի 100 լավագույն երգեր (AFI’s 100 Years…100 Songs), Ամերիկյան կինոակադեմիայի կողմից AFI 100 Years... series շարքից կազմված ցանկ, որտեղ ներառված են ամերիկյան բոլոր ժամանակների ֆիլմեր 100 լավագույն երգերը՝ ըստ 1500 կինոգործիչներից կազմված անձանց քվեարկությունների։
Ցանկը հրապարակվել է 2004 թ. հունիսի 22-ին CBS հեռուստաալիքով հատուկ 3 ժամյա ծրագրում, որը վարում էր Հոլիվուդյան աստղ Ջոն Տրավոլտան, հաղորդման հյուրերի ցանկում են եղել նար Պոլ Սայմոնը, Ջուլի Էնդրյուսը, Արտ Գարֆանկելը, Սելին Դիոնը, Բարրի Գիբը և Բարբարա Սթրեյզենդը։
Ամերիկյան ֆիլմերի լավագույն երգ ճանաչվել էր Ջուդի Գառլենդի «Over the Rainbow» երգը 1939 թ. «Օզ երկրի հրաշագործը» ֆիլմում։ Ցուցակում ամենաշատը ներկայացված էին «Անձրևի տակ երգողները», «Երաժշտության ձայներ» և «Վեսթսայդյան պատմություն» ֆիլմերը 3-ական երգով։ Երգիչ-դերասաններից ամենաշատը ներկայացվել էին Ջուդի Գառլենդը (5 երգ) և Ջուլի Էնդրյուսն ու Բարբարա Սթրեյզենդը (4-ական երգ)։


== Ցանկ ==


== Ծանոթագրություններ ==


== Արտաքին հղումներ ==
Ամերիկյան կինոակադեմիա պաշտոնական կայքում
Animage

Animage (ճապ.՝ アニメージュ), ճապոնական զվարճալի անիմե-ամսագիր, 1978 թվականի հուլիսից սկսած հրատարակվում է «Tokuma Shoten» հրատարակչությամբ։ Ամբողջ աշխարհին հայտնի Հայաո Միյաձակիի մանգան, որը 1982 թվականից մինչև 1994 թվականները հրատարակվել է «Animage» ամսագրում։ «Animage» ամսագրում առաջին անգամ հրատարակվել է «I Can Hear the Sea» (1990—1995) մանգան և Սաեկո Հիմուրո վեպը, որը շատ չանցած երևաց հեռուստացույցի էկրանին՝ այդ նույն անվամբ։ 1998 թվականից մինչև 2002 թվականները ամսագիրը կրել է Animage անվանումը։


== Պատմություն ==
Հուլիս 1978։ Առաջին հրատարակում՝ :
Հունվար 1980։ Առաջին պարգևատրումը «Anime Grand Prix»-ում։
Հուլիս 1982։ Հիսուներորդ հրատարակում։
Հունիս 1983։ Հինգերորդ տարեդարձ։
Սեպտեմբեր 1986։ Հարյուրերորդ հրատարակում։
Հունիս 1988։ Տասներորդ տարեդարձ։
Նոյեմբեր 1990։ Հարյուր հիսուներորդ հրատարակում։
Հունիս 1993։ Տասնհինգերորդ տարեդարձ։
Հունվար 1995։ Երկու հարյուրերորդ հրատարակում։
Հունիս 1998։ Քսաներորդ տարեդարձը, ամսագիրը ֆորմատը փոխեց А4-ի և անվանումը փոխեց անգլերեն «Animage»-ի՝ «アニメージュ»-ի փոխարեն։
Մարտ 1999։ Երկու հարյուր հիսուներորդ հրատարակում։
Հունիս 2002։ Սկսած հուլիս ամսի հրատարակումից, անվանումը նորից փոխվեց «アニメージュ»-ի։
Մայիս 2003։ Երեք հարյուրերորդ հրատարակում։
Հունիս 2003։ Քսանհինգերորդ տարեդարձ։


== Anime Grand Prix ==
«Anime Grand Prix»-ը ամեն տարի կազմակերպում է մրցանակաբաշխություն։ Հաղթողին ընտրում են անիմե և մանգա կարդացողները՝ քվեարկության տեսքով, նաև նրանք ընտրում են տարվա անիմեն։ Anime Grand Prix սկսել է աշխատել 1979 թվականից, և առաջին հաղթողի անունը հրապարակվել է 1980 թվականի հունվարյան հրատարակման ժամանակ։ Դրանից հետո հաղթողի անունը սկսեցին հրապարակել հունիսյան հրատարակման ժամանակ։


== Տարվա անիմե ==


== Տարվա էպիզոդ ==


== Տարվա երաժշտություն ==


== Ծանոթագրություններ ==


== Արտաքին հղումներ ==
Animage օֆիցիալ կայքը (ճապոներեն)
Tokuma Shoten հրատարակչության օֆիցիալ կայքը (ճապոներեն)
«Ամսվա ամելավ կերպարները» (ճապոներեն)։ Արխիվացված է օրիգինալից 2012-03-24-ին
Զաբարի

Անվան այլ կիրառումների համար տե՛ս՝ Զաբարի (այլ կիրառումներ)Զաբարի, նավահանգիստ Կիլիկիայում։ Հիշատակել է 15-րդ դարի կեսից ֆրանսիացի ուղևոր Բերտրանտոնը, որպես Կարմանյանների տիրապետության սահմանային կետ։ Ղևոնդ Ալիշան կասկածանքով նույնացնում է Զեփիուռիոնի հետ։


== Ծանոթագրություններ ==
Աստերոիդների ցանկ (71901-72000)

Աստերոիդների ցանկ (71801-71900)  • Աստերոիդների ցանկ  • Աստերոիդների ցանկ (72001-72100)
 Աստերոիդների ցանկ (71801-71900)  • Աստերոիդների ցանկ  • Աստերոիդների ցանկ (72001-72100)


== Աղբյուր ==
«Discovery Circumstances: Numbered Minor Planets (70001)-(75000)»։ www.minorplanetcenter.net
Վի ուվրիեր (շաբաթաթերթ)

«Վի Ուվրիեր» («La Vie ouvrière», «Բանվորական կյանք»), ֆրանսիական շաբաթաթերթ։ Աշխատանքի համընդհանուր կոնֆեդերացիայի (ԱՀԿ) օրգան։ Հրատարակվում է 1909 թվականից, Փարիզում։ Պայքարում է «աշխատավորության Կյանքի բարելավման, նրանց իրավունքներիի պաշտպանության, խաղաղության և Եվրոպայի անվտանգության համար»։
Քարե հյուրը (ֆիլմ, 1967)

«Քարե հյուրը» (ռուս.՝ «Каменный гость»), խորհրդային գունավոր ֆիլմ-օպերա, որը նկարահանել է ռեժիսոր Վլադիմիր Գորիկերը։ Ալեքսանդր Պուշկինի ողբերգության սյուժեի հիման վրա Ալեքսանդր Դարգոմիժսկու գրած համանուն օպերայի էկրանավորումն է, երաժշտական ղեկավար և դիրիժոր՝ Բորիս Խայկին։ Գլխավոր պարտիաները կատարում են Մեծ թատրոնի աստղերը՝ Վլադիմիր Ատլանտովը, Թամարա Միլաշկինան, Ալեքսանդր Վեդերնիկովը, Թամարա Սինյավսկայան և Արթուր Էյզենը։ Ֆիլմը նկարահանվել է «Մոսֆիլմ» կինոստուդիայում 1967 թվականին։
Ֆիլմի պրեմիերան ԽՍՀՄ-ում տեղի է ունեցել 1967 թվականի մայիսի 17-ին։


== Սյուժե ==
Դոն Գուանը, որը Մադրիդից արտաքսվել է մրցակիցների սպանության համար, գաղտնի վերադարձել է այնտեղ իր հավատարիմ ծառա Լապորելոյի հետ։ Նա թաքնվում է Մադրիդի մերձակայքում գտնվող վանական գերեզմանատանը։ Հիշելով նախկին արկածները՝ նա պատրաստվում է շարունակել դրանք։ Վանականից Դոն Գուանն իմանում է, որ այդ գերեզմանոց ամեն օր այցելում է Դոնա Աննան՝ սպանված հրամանատարի այրին։ Տեսնելով նրան՝ Դոն Գուանը որոշում է ծանոթանալ նրան հետ։


== Դերերում ==
Վլադիմիր Ատլանտով – Դոն Գուան (երգում է ինքը)
Իրինա Պեչերնիկովա – Դոնա Աննա (երգում է Թամարա Միլաշկինան)
Եվգենի Լեբեդև – Լապորելլո (երգում է Ալեքսանդր Վեդերնիկովը)
Լարիսա Տրեմբովելսկայա – Լաուրա (երգում է Թամարա Սինյավսկայան)
Գեորգի Շևցով – Դոն Կառլոս (երգում է Միխայիլ Կիսելյովը)
Գուրգեն Թոնունց – միաբան (երգում է Արթուր Էյզենը)
Ֆեոդոր Նիկիտին – առաջին հյուր (երգում է Անատոլի Օրֆենովը)
Ալեքսանդր Լոկշին – երկրորդ հյուր
Ալեքսեյ Գելևա – հրամանատարի արձանը (երգում է ինքը)
Էմանուել Գելլեր – պանդոկի տեր
Վիկտոր Կուլակով
Լյուդմիլա Վլասովա
Լյուդմիլա Դիանովա
Մաքս Մաքսիմով


== Երաժշտություն ==
Համամիութենական ռադիոյի և հեռուստատեսության օպերային-սիմֆոնիկ նվագախումբ
Դիրիժոր՝ Բորիս Խայկին


== Նկարահանող խումբ ==
Ռեժիսոր՝ Վլադիմիր Գորիկկեր
Սցենարի հեղինակներ՝ Վլադիմիր Գորիկկեր, Անդրեյ Դոնատով՝ Ա. Ս. Դարգոմիժսկու համանուն օպերայի և Ա. Ս. Պուշկինի ողբերգության հիման վրա
Օպերատոր՝ Լեոնիդ Կոսմատով
Բեմադրող նկարիչներ՝ Սերգեյ Վորոնկով, Պոպոլիտ Նովոդերյոժկին
Հնչյունային ռեժիսոր՝ Վիկտոր Զորին
Մոնտաժող՝ Վալենտինա Կուլագինա


== Տեխնիկական տվյալներ ==
Սովորական ֆորմատ
Գունավոր
Ժամանակը՝ 88 րոպե


== Ծանոթագրություններ ==


== Արտաքին հղումներ ==
«Քարե հյուրը» (1967) (անգլ.) Internet Movie Database կայքում
Фильм-опера «Каменный гость» (1967) в Мегаэнциклопедии Кирилла и Мефодия
«Քարե հյուրը» (1967) ֆիլմ-օպերան www.ivi.tv կայքում
Միրոնովկա (քաղաք, Ուկրաինա)

Անվան այլ կիրառումների համար տե՛ս՝ ՄիրոնովկաՄիրոնովկա (ուկրաիներեն՝ Миронівка), քաղաք Ուկրաինայի Կիևի մարզի Միրոնովի շրջանում, շրջկենտրոն։ Հիմնադրվել է 17-րդ դարում։
Չճշտված տվյալներով Միրոնովկա քաղաքում բնակվում էր 13 253 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ջոն Բերջեր

Ջոն Փիթեր Բերջեր (անգլ.՝ John Peter Berger, նոյեմբերի 5, 1926(1926-11-05)[…], Հակնի, Մեծ Լոնդոն, Անգլիա, Միացյալ Թագավորություն - հունվարի 2, 2017(2017-01-02)[…], Անտոնի), անգլիացի գրող, բանաստեղծ, քննադատ, նկարիչ։


== Կենսագրություն ==
Ավարտել է Սուրբ Էդվարդի դպրոցը, 1944-1946 թվականներին ծառայել է բրիտանական բանակում։ Այնուհետև ընդունվել է Չելսիի արվեստի դպրոց և Լոնդոնի արվեստի կենտրոնական դպրոց։
Իր կարիերան որպես նկարիչ սկսել է Լոնդոնի մի քանի պատկերասրահներում։ Նա դարձավ արվեստի քննադատ, հրապարակելով իր էսսեները և գրախոսությունները New Statesman ամսագրում։
1972 թվականին «G» վեպի համար ստացել Է Բուքերյան մրցանակ։ Լայն հանրությանը հայտնի է դարձել նույն տարում BBC-ի «Տեսնել արվեստը» չորսերիանոց ֆիլմի թողարկումից հետո (անգլ.՝ Ways of Seeing)։ Ֆիլմը և նրա մոտիվներով լույս տեսած համանուն գիրքը խիստ և օրիգինալ քննադատության են ենթարկվել դասական արվեստի վերաբերյալ ստեղծված տեսակետը, ցուցադրելով նրա բնածին կողմնակալությունն ու կողմնակալությունը գերիշխող սոցիալական դասի ինչպես նաև գերիշխող սեռի օգտին։ Իր աշխատության մեջ նկատելի էր տեսողական մեդիայի ավանդույթի զարգացումը ընդհուպ մինչև մեր օրերը՝ մեծամասամբ շարունակելով Վալտեր Բենիամինի մտքերը։
1991 թվականին ստացել է Պետրարկայի մրցանակը։
Վերջին տարիներին ապրել է Ֆրանսիայում։ Շարունակել է գրել։ Կանգնած էր մարքսիստական մարդասիրության դիրքերում։


== Մատենագիտություն ==
Джон Бёрджер.  Портреты. Пер. А. Степанова. СПб. : «Азбука», 2018. 480 с. ISBN 978-5-389-11723-5
Джон Бёрджер. Искусство и революция. Эрнст Неизвестный и роль художника в СССР. Пер. Н. Кротовской. М.: Ad Marginem, 2018. 112 с. илл. ISBN 978-5-91103-420-7
Джон Бёрджер. Зачем смотреть на животных? (сборник эссе). Пер. А. Асланян. М.: Ad Marginem, 2017. 160 с. ISBN 978-5-91103-375-0
Джон Бёрджер. Фотография и её предназначение (сборник эссе). Пер. А. Асланян. М.: Ad Marginem, 2014, 2017. 256 с. ISBN 978-5-911-03330-9
Джон Бёрджер. Блокнот Бенто. Пер. А. Асланян. М.: Ad Marginem, 2012. 168 с. ISBN 978-5-91103-129-9
Джон Бергер. Искусство видеть. М.: Клаудберри, 2012.
Джон Бёрджер. Ренато Гуттузо. М.: Искусство, 1962.


== Ծանոթագրություններ ==


== Արտաքին հղումներ ==
Ջոն Բերջեր։ Տեսնելու տարբերակները
Հասկանալ Ջոն Բերջերի
«Ես միավորում եմ Կտրվածները»
Աշխարհի ամենախոշոր ջրամբարների ցանկ

Աշխարհի ամենախոշոր ջրամբարների ցանկը ցույց է տալիս ամենաբարձր և ամենաերկար (արհեստական) պատնեշների (այսինքն, փակման կառույցները, շփոթված դամբարանի հետ) և ամենաբարձր (բնական) դամբարանի ընտրությունը։ Բացի այդ, ըստ այդ չափանիշների, ցանկը պարունակում է Գերմանիայի, Ավստրիայի և Շվեյցարիայի 3 ամենաբարձր և ամենաերկար պատվարների ցանկը։ Կան նաև ջրհորներ, որոնք ավերվել են սողանքների միջոցով։
Սկզբնական տեսքով բարձրությամբ դասավորված աղյուսակները կարող են դասավորված լինել սյունակի վերնագրերի պատկերակները սեղմելով։


== Երկրի ամենաբարձր և ամենաերկար (արհեստական) ամբարտակները ==
Այս ցանկում ներկայացված են 150 մ բարձրություն և 3000 մ երկարություն ունեցող երկրի ամենաբարձր ջրամբարները։


== Պատկերասրահ ==


== Ծանոթագրություններ ==
Ֆերենց Ռակոցի II

Ֆերենց Ռակոցի II (անգլ.՝ Rakoczi Ferenc, մարտի 27, 1676(1676-03-27), Borša, Տրանսիլվանիա իշխանություն - ապրիլի 8, 1735(1735-04-08), Թեքիրդաղ, Օսմանյան կայսրություն), Հաբսբուրգների դեմ հունգար ժողովրդի 1703-1711 թվականների ազատագրական պայքարի ղեկավար։
1704 թվականին ընտրվել է Տրանսիլվանիայի իշխան։ Ստեղծել է Հունգարիայում կանոնավոր բանակ, կապ է հաստատել Ռուսաստանի հետ։ Անկախության պատերազմի պարտությունից հետո վտարանդվել է Ռուսաստան։ Հետագայում ապրել է Ֆրանսիայում և Թուրքիայում։ 1906 թվականին Ռակոցի աճյունը Թուրքիայից տեղափոխել են Հունգարիա։


== Ծանոթագրություններ ==
Մանկավագ

Մանկավագ, հայկական արական անուն։ Առաջացել է հայերեն մանուկ և ավագ բառերից։ Նշանակում է «մանուկների գլուխը, ուսուցիչ կամ վարժապետ»։ Հիշատակվել է մեկ անգամ 15-րդ դարում։


== Գործածություններ ==
Մանկավագ Երզնկացի, որդի Ամիրդովլաթի և եղբայր Մեսրոպի, ով 1473 թվականին Երզնկայի Կայփոսի վանքում ընդօրինակեց մի Ավետարան։


== Ծանոթագրություններ ==
Ժուվակովկա

Ժուվակովկա (ուկրաիներեն՝ Жуваківка), գյուղ Ուկրաինայի Խարկովի մարզի Բալակլեյայի շրջանում։
1977 թվականի տվյալներով Ժուվակովկա գյուղում բնակվում էր 19 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նվեր Պողոսյան

Նվեր Ղազարի Պողոսյան (հունվարի 1, 1957(1957-01-01), Վերին Պտղնի, Հայաստան), ՀՀ պետական և իրավապահ մարմինների գործիչ, Գեղարքունիքի մարզպետ (2007-2012)։


== Կենսագրություն ==
1972 - ավարտել է տեղի ութամյա, 1974 թ՝ Աբովյան քաղաքի թիվ 7 միջն. դպրոցը։
1974-1975 - աշխատել է Աբովյան քաղաքի «Սիրիուս» գործարանում ` որպես մամլող բանվոր։
1975-1977 — ծառայել է Խորհրդային բանակում։
1977-1979 — շարունակել է մամլող բանվորի աշխատանքը` «Սիրիուս» գործարանում։
1979 - ծառայության է անցել Աբովյանի շրջանի ՆԳ բաժնում։
1983-1988 - սովորել և ավարտել է Կիրովականի (Վանաձոր) Հ. Թումանյանի անվան մանկավարժական ինստիտուտի ֆիզմաթ ֆակուլտետի «Ընդհանուր տեխնիկական առարկաներ և աշխատանք» բաժինը։
1987 - աշխատանքի է նշանակվել Աբովյանի ՆԳ բաժնում՝ սպայի կոչումով։
1991-1995 - ընտրվել է Աբովյանի շրջխորհրդի պատգամավոր։
1992 - աշխատել է որպես Աբովյանի շրջանային ՆԳ բաժնի պետի տեղակալ,
1998-2001 - ՀՀ ոստիկանության Կոտայքի մարզային վարչության պետի տեղակալ,
2001-2006 - ՀՀ ոստիկանության Արմավիրի մարզային վարչության պետ,
2006-2007 - ՀՀ ոստիկանության Արագածոտնի մարզային վարչության պետ,
2007 հունիսի 21 - ՀՀ կառավարության որոշմամբ նշանակվել է Գեղարքունիքի մարզպետ։
2012 թ. հունիսի 7-ին ՀՀ կառավարության որոշմամբ ազատվել է Հայաստանի Հանրապետության Գեղարքունիքի մարզպետի պաշտոնից՝ իր դիմումի համաձայն։


== Պարգևներ ==
«1941-1945 թթ. Հայրենական Մեծ պատերազմի 40-ամյա հոբելյանի» շքանշան
«ՍՍՀՄ զինված ուժերի 70-ամյակի» հոբելյանական շքանշան
«Առընթեր ծառայության համար» շքանշան
«Գերազանց ծառայության համար » կրծքանշան
«Երկրորդ աստիճանի սահմանապահ ծառայության գերազանցիկի »կրծքանշան
«Մարշալ Բաղրամյանի անվան» մեդալ
«Ոստիկանությունում գերազանց ծառայության համար» կրծքանշան
Մարտական ծառայության մեդալ
«Արմավիրի սահմանապահ ջոկատի 80-ամյակի» հուշամեդալ
«Անդրանիկ Օզանյան» մեդալ
«Ոստիկանության պատվավոր ծառայող» կրծքանշան
«Արաբո-հանուն հայրենիքի» հուշամեդալ
«Գարեգին Նժդեհ» մեդալ
«Ֆրանսիայի Հանրապետության Իզերի դեպարտամենտի» պատվո շքանշանՈւնի գնդապետի զինվորական կոչում։ ԲՀԿ անդամ է։ Ամուսնացած է, ունի երեք զավակ, երեք թոռ։


== Ծանոթագրություններ ==


== Արտաքին հղումներ ==
Գեղարքունիքի մարզի պաշտոնական կայք Archived 2011-01-14 at the Wayback Machine.
Քոն-թայ

Քոն–Թայ, ազգ՝ սիամցիներ։


== Ընդհանուր նկարագիր ==
Թիվը Թաիլանդում 24 միլիոն էր՝ 1978 թվականի տվյալներով։ Բնակվում են նաև Մալայզիայում և Քիրմայում (ավելի քան 50 հազար)։ Լեզուն պատկանում է թաի լեզվախմբին։ Կրոնով հարավ ճյուղի բուդդայականներ են։ Զբաղվում են հիմնականում հողագործությամբ, ձկնորսությամբ։ Արհեստները զարգացած են հյուսում,փայտի փորագրություն,մետաքսագործություն և բրուտագործություն։
Փարվանա (մուլտֆիլմ)

Փարվանա կամ Լեգենդ Փարվանա լճի մասին, խորհրդային մուլտֆիլմ, որը թողարկվել է 1970 թվականին Հայֆիլմ ստուդիայի կողմից։ Հիմնված է Հովհաննես Թումանյանի չափածո բալլադի վրա։ Մուլտֆիլմի ռեժիսորը և նկարիչը Վալենտին Պոդպոմոգովն է։ Սցենարը գրել են Արկադի Հայրապետյանն ու Վալենտին Պոդպոմոգովը։ Երաժշտության հեղինակն է կոմպոզիտոր Ռոբերտ Ամիրխանյանը։ Կերպարներին հնչյունավորել են դերասաններ Գալինա Չիգինսկայան, Վլադիմիր Տատոսովը։ Մուլտֆիլմի լեզուն հայերեն և ռուսերեն է։ Կրկնօրինակված ռուսական տարբերակի տեքստը թարգմանել է Իոսիֆ Բրոդսկին։ Մուլտֆիլմի ընդհանուր տևողությունը 14 րոպե է։


== Նկարագրություն ==
«Փարվանա արքան մի աղջիկ ուներ»։ Նրա ցանկությամբ արքան հրավիրում է Կովկասի բոլոր կտրիճներին՝ մրցությամբ իրենց ուժն ու շնորհքը փորձելու աղջկա ներկայությամբ, որպեսզի տեսնի, թե նրանցից ով կարող է արժանի լինել իր աղջկա սիրուն։ Աղջիկը, սակայն, ճարպկության մրցությունն էլ չի համարում ճիշտ միջոց իրեն անկեղծորեն սիրող երիտասարդ գտնելու, ընտրելու համար։ Մրցության եկած կտրիճներն աղջկան առաջարկում են «գանձ, ոսկի, արծաթ, անգին քարեր ու գոհարներ»։ Բայց աղջիկը նման ոչ մի պայման չի ընդունում։ Իր ապագա կողակցից նա պահանջում է գտնել ու բերել սիրո անշեջ հուրը և այդ պայմանը կատարելու համար կտրիճները թռչում են աշխարհի չորս կողմը՝ փնտրելու և բերելու այն։ Աղջիկը սպասում է կարոտով, բայց ոչ մի կտրիճ չի կարողանում բերել երջանիկ սիրո անշեջ հուրը։
Այսպես երկար սպասելով՝ աղջկա հույսը մարում է, նա սկսում է լաց լինել, և նրա արտասուքից գոյանում է մի լիճ, որը ծածկում է քաղաքն ու ամրոցը։ Դա հայտնի Փարվանա լիճն է Վրաստանի Ջավախեթիի շրջանում։ Իսկ անշեջ հուրը փնտրող կտրիճները վերածվում են թիթեռների և մինչ օրս հուր և կրակ տեսնելով նետվում են նրա մեջ, որպեսզի տանեն Փարվանա գեղեցկուհու մոտ, բայց անմիջապես ոչնչանում են։


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — 816 с. — 3000 экз. — ISBN 5-9265-0319-4


== Արտաքին հղումներ ==
Դաուգավա գետը և Փարվանա լիճը լատիշական և հայկական էպոսներում. համեմատական վերլուծություն(ռուս.)
Ազոտական պարարտանյութեր

Ազոտական պարարտանյութեր, անօրգանական և օրգանական ազոտ պարունակող միացություններ, որոնց հողի մեջ են մտցնում բերքառատության համար։ Հանքային ազոտային պարարտանյութերի թվին են պատկանում ամիդային, ամոնիակային և նիտրատային պարարտանյութերը։ Ազոտային պարարտանյութերը հիմնականում ստանում են սինթետիկ ամոնիակից։ Ազոտի միացությունների պատճառով հաճախ սահմանափակում է մշակաբույսերի աճը և դրա համար էլ ազոտային պարարտանյութերն ունեն մեծ դրական ազդեցություն։
Բոլոր տեսակի ազոտային պարարտանյութերից ամենաշատը տուժում են հողի միկրոօրգանիզմները։ Առաջին շաբաթում պարարտանյութի 70 տոկոսը մտցնելուց հետո առաջանում են բակտերիաներ և սնկեր ու միայն նրանց մահվանից հետո պարարտանյութերի կազմում եղած ազոտը կարող է օգտագործվել։


== Ազոտական պարարտանյութերի տեսակները ==
Ամոնիակային պարարտանյութեր․
ամոնիումի սուլֆատ
ամոնիումի քլորիդ
ամոնիումի կարբոնատ
ամոնիումի սուլֆիդ
ամոֆոս և դիամոֆոս
Ամոնիակ-նիտրատ պարարտանյութեր․
ամոնիումի սելիտրա
ամոնիումի սուլֆոնիտրատ
Նիտրատային պարարտանյութեր․
նատրիումի սելիտրա
կալցիումի սելիտրա
Ուրիշներ․
միզանյութ


== Ազոտային պարարտանյութեր արտադրող ընկերություններ ==


== Գրականություն ==
Դավթյան Գ. Ս., Ազոտական պարարտանյութերը և նրանց կիրառումը, Ե., 1947:
Թփուտային դաշտամուկ

Թփուտային դաշտամուկ (լատ.՝ Microtus majori), համստերների ենթաընտանիքի համստերանմանների ընտանիքի կրծող կաթնասուն կենդանի։ Հայաստանում տարածված է հյուսիսային մարզերի անտառներում։ 


== Արտաքին կառուցվածք ==
Մարմնի երկարությունը 11 սմ է, պոչինը՝ 3, 5	սմ։ Մեջքի մորթին գորշաշագանակագույնից մոխրահարդագույն է, փորինը՝ արծաթամոխրագույն։ Պոչը երկգույն է։ Հետին թաթի տակ կա 5 կոշտուկ։ 


== Սննդառություն ==
Սնվում է խոտաբույսերով, կաղնու, հաճարենու և այլ ծառերի ընկուզիկներով, սերմերով, երբեմն պահեստավորում է բույսերի արմատները։ 


== Կենսակերպ ==
Բնակվում է մակերեսային, գետնափոր (մինչև 30-40 սմ խորությամբ) բներում, որոնք կառուցում է ընկած ծառերի, թփուտների արմատների տակ։ 


== Բազմացում և զարգացում ==
Բազմանում է տարին 4-5 անգամ, յուրաքանչյուր անգամ ունենում 3-4 ձագ։ Ակտիվ գործում է ամբողջ օրվա ընթացքում։ Վնասում է անտառներին հարակից ցանքերը, այգիներն ու տնկարկները։ Մի շարք վարակիչ հիվանդությունների (տուլարեմիա, լեպտոսպիրոզ և այլն) հարուցիչների կրող է։
Արմենակոբ

Արմենակոբ, հայկական հեռուստաընկերություն, հիմնվել է Հայաստանի հանրային ռադիոյի տնօրեն Արմեն Ամիրյանի կողմից 2000թ․ հոկտեմբերի 5-ից ։ Հեռուստաալիքը ներկայացնում էր տեղեկատվական, մշակութային, ժամանցային, երաժշտական, մանկական, գիտամատչելի և երիտասարդական հաղորդումներ։ 2009թ. ապրիլի 24-ը հեռուստաալիքը վաճառվեց «Հոպար Մեդիա» ընկերությանը, և այդ հաճախականությամբ սկսվեց հեռարձակել նորաստեղծ ATV հեռուստաալիքը։


== Հաղորդումներ ==
Ստերեո ստուդիա
Համանվագ
Ժամանակի վկան
«Ես» նախագիծ
«Go» նախագիծ
«16» երիտասարդական ծրագիր
1 օրը՝ 30 րոպեում
Պարարվեստի աշխարհում
Հանդիպում (հեռարձակվել է Արարատով)
Արևիկ (հեռարձակվել է նաև Առաջին ալիքով, հետագայում հեռարձակվել է Հայրենիք TV-ով, Արարատով և ATV-ով)
Մուլտիկնիկ (հետագայում հեռարձակվել է Հայկական երկրորդ հեռուստաալիքով, այժմ հեռարձակվում է Կենտրոնով)
Հեքիաթների մոլորակ
Հմայք
Պիլատես
7 երգ (հեռարձակվել է նաև ATV-ով, հետագայում հեռարձակվել է Շանթ USA-ով)
Բուդուար (հեռարձակվել է ATV-ով)
Դպրոցական պատմություն
Մեր կինոն
Մեր թատրոնը
Մինչև 18 և ավելի


== Ծանոթագրություններ ==
https://web.archive.org/web/20050212131733/http://www.mediaconcern.am/
Օգարևկա

Օգարևկա (ռուս.՝ Огаревка), քաղաքատիպ ավան Ռուսաստանի Տուլայի մարզի Շչյոկինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2828 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելովոդի (գյուղ, Սումիի շրջան)

Բելովոդի (ուկրաիներեն՝ Біловоди), գյուղ Ուկրաինայի Սումիի մարզի Սումիի շրջանում։ Հիմնադրվել է 1682 թվականին։
2001 թվականի տվյալներով Բելովոդի գյուղում բնակվում էր 488 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ցինկագրություն

Ցինկագրություն

կլիշե պատրաստելու լուսամեխանիկական եղանակ։ Վերարտադրվող բնագրի նեգատիվը պատճենահանվում է լասազգայուն շերտով պատված ցինկի (հազվադեպ պղնձի կամ մագնեզիումի) թիթեղի վրա, որն այնուհետև ենթարկվում է խածատման՝ ռելիեֆային տպագրող տարրեր ստանալու համար։ Գունավոր բնագրերի վերարտադրման համար սովորաբար պատրաստում են գունաբաժանված 4 կլիշե, որոնցից յուրաքանչյուրը փոխադրում է միայն մեկ ներկի (դեղին, ծիրանի՝ մուգ նարնջագույն, երկնագույն և սև՝ մոխրագույն) գույնը։ Այդ ներկերի հաջորդական տպմամբ ստացվում է բազմագույն պատկերը։ տարբեր տպաձևեր պատրաստելու ժամանակ պատճենահանումը կատարվում է պատկերազարդումների և լուսաշարվածքի մեքենաներով ստացված տեքստի մոնտաժված նեգատիվներից։ Ցինկագրությունը կոչվում է նաև լուսապոլիմերային տպագրական տպաձևերի պատրաստման պրոցեսը,
տպարանի արտադրամասի (բաժանմունք, տեղամաս) անվանում, որտեղ ցինկագրությանյան եղանակով ստացվում է կլիշե։
Ռեդինգ ՖԱ

«Ֆուտբոլային ակումբ  Ռեդինգ» (անգլ.՝ Reading Football Club), անգլիական ֆուտբոլային ակումբ Բերքշիրի Ռեդինգ քաղաքից։ Խաղում է Չեմպիոնշիպում։ Երկրպագուների շրջանում հայտնի է ոչ պաշտոնական «ռոյալզ» անվամբ։
Ռոդենսո

Ռոդենսո (իսպ.՝ Rodezno), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 14,30 կմ2 տարածք։ Բնակչությունը կազմում է 321 մարդ (2010 թվականի տվյալներով)։ Գտնվում է պրովինցիայի վարչական կենտրոնից 45 կմ հեռավորության վրա։
Ժողովածու (1940)

Ժողովածու (1940), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1940 թվի տակ։ Ձեռագիրը գրվել է 1658 թվականին Մարկոս քահանա, Սիմոն գրիչի կողմից, Տաթևում։ Ստացողը եղել է Պողոս վարդապետը։ Գրված է թղթի վրա, որը ունի 19X12.2 չափս։ Ձեռագիրը կազմված է 414 թերթից։ Գրված է միասյուն նոտրգրով։ Ունի լուսանցազարդ կիսախորան մանրանկարներ։ Պահպանակը ունի 828 էջ, գրված է՝ թղթի վրա։ Հիշատակարաններ՝ 197ա, 373ա, 414ա։


== Բովանդակություն ==
Բարթողիմէոսի մեկնութիուն վեցօրէից։
Համառոտ հավաթումն յաղագս հոգվոյ։
Ներս. Շնորհարոյ ներբող հրեշտակապետացն։


== Ծանոթագրություններ ==
Սադովի (Բագաևսկի շրջան)

Անվան այլ կիրառումների համար տե՛ս՝ Սադովի (այլ կիրառումներ)Սադովի (ռուս.՝ Садовый), ավան Ռուսաստանի Դաշնության Ռոստովի մարզի Բագաևսկի շրջանում։ Մտնում է Կրասնենսկի գյուղական համայնքի կազմի մեջ։ Բագաևսկայա շրջկենտրոնից գտնվում է 30 կմ հեռավորության վրա։
Քունդուզ

Անվան այլ կիրառումների համար տե՛ս՝ Քունդուզ (այլ կիրառումներ)Քունդուզ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
(4225) Հոբարտ

(4225) Հոբարտ (անգլ.՝ Hobart), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 31-ին Ցուտոմու Հիոկիի և Նոբուհիրո Կավասատոյի կողմից Օկուտամաում։
Միջին հեռավորությունը Արեգակից կազմում է 2,240916 ա. մ., առավելագույնը մոտենում է 1,9984 ա. մ. հեռավորության վրա և հեռանում 2,4834 ա. մ.։ Արեգակի շուրջ մեկ ամբողջական պտույտ է կատարում 1225,28 երկրային օրվա ընթացքում, իր ուղեծրով շարժվելով միջինում 0,293809 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4225) Հոբարտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գորա-Նովոսյոլկա

Գորա-Նովոսյոլկա (ռուս.՝ Гора-Новосёлка), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(89) Ջուլիա

(89) Ջուլիա (անգլ.՝ Julia), աստերոիդ աստերոիդների հիմնական գոտում։ Հայտնաբերվել է 1866 թվականի օգոստոսի 6-ին Էդուարդ Ստեֆանի կողմից Մարսելում։
Միջին հեռավորությունը Արեգակից կազմում է 2,551262 ա. մ., առավելագույնը մոտենում է 2,0849 ա. մ. հեռավորության վրա և հեռանում 3,0176 ա. մ., իսկ Երկրի ուղեծրին Ջուլիա աստերոիդը նվազագույնը մոտենում է 1,1057 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1488,44 երկրային օրվա ընթացքում, իր ուղեծրով շարժվելով միջինում 0,241864 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,14° անկյուն։
Ըստ Տոլենի սպեկտրալ դասակարգման պատկանում է K դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Ջուլիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3523) Արինա

(3523) Արինա (անգլ.՝ Arina), աստերոիդ աստերոիդների հիմնական գոտում։ Հայտնաբերվել է 1975 թվականի հոկտեմբերի 3-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,373246 ա. մ., առավելագույնը մոտենում է 2,0533 ա. մ. հեռավորության վրա և հեռանում 2,6932 ա. մ.։ Արեգակի շուրջ մեկ ամբողջական պտույտ է կատարում 1335,4 երկրային օրվա ընթացքում, իր ուղեծրով շարժվելով միջինում 0,269581 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3523) Արինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
When The Music Dies

«When The Music Dies» (հայերեն՝ Երբ մահանում է երաժշտությունը), ադրբեջանցի երգչուհի Սաբինա Բաբայևայի երգն է որով ներկայացրել է Ադրբեջանը Եվրատեսիլ 2012 երգի մրցույթում։ Երգի հեղինակները շվեդ երգահաններ են, իսկ երգում հնչում է հայկական դուդուկի մեղեդիներ։
Եզրափակչի քվեարկության արդյունքում երգը զբաղեցնում է 4-րդ հորիզոնականը 150 միավորով։


== Ծանոթագրություններ ==
ՀԽՍՀ խորհուրդների համագումար

Խորհուրդների համագումար, ՀԽՍՀ պետական իշխանության բարձրագույն մարմինը 1922-1937 թվականներին։ Կազմավորվել է գավառային խորհուրդների ներկայացուցիչներից՝ 5 հազար բնակչից մեկ պատգամավոր հաշվով։ Դրա կազմի մեջ էին մտնում բանվորների, գյուղացիների, կարմիրգվարդիականների ներկայացուցիչները՝ անկախ սեռից ու ազգային պատկանելությունից։ Համագումարը տնօրինում էր հանրապետության սահմանադրության հաստատման, փոփոխման և լրացման, տնտեսական և մշակութային շինարարության ղեկավարման, պետական գործունեության մյուս կարևորագույն հարցերը։ Համագումարների միջև ընկած ժամանակահատվածում ՀԽՍՀ պետական իշխանության բարձրագույն մարմինը համագումարի ընտրած հանրապետության Կենտրոնական գործադիր կոմիտեն էր։ Համագումարի և Կենտգործկոմի տնօրինությանը վերապահված չէր միայն ԽՍՀՄ իրավասությանը ենթակա հարցերի քննարկումը (ԽՍՀՄ կազմավորումից հետո)։ Մինչև 1937 թվականը գումարվել է ՀԽՍՀ սովետների 9 համագումար․

I համագումար, 1922 թվականիի հունվար-փետրվար
II համագումար, 1922 թվականի նոյեմբեր-դեկտեմբեր
III համագումար, 1923 թվականի դեկտեմբեր
IV համագումար, 1925 թվականի մարտ
V համագումար, 1927 թվականի մարտ-ապրիլ
VI համագումար, 1929 թվականի ապրիլ
VII համագումար, 1931 թվականի փետրվար
VIII համագումար, 1935 թվականի հունվար
IX համագումար, 1937 թվականի մարտՀԽՍՀ սովետների IX արտակարգ համագումարն ընդունեց ՀԽՍՀ նոր սահմանադրությունը, որով ՀԽՍՀ պետական իշխանության բարձրագույն մարմին հռչակեց ՀԽՍՀ Գերագույն խորհրդին։
Թրոմբոֆլեբիտ

Թրոմբոֆլեբիտ (լատ.՝ thrombophlebitis՝ մակարդուկ, մակարդախցան երակ), երակի պատի բորբոքում՝ լուսանցքը փակող մակարդուկի՝ թրոմբի առաջացմամբ։ Պատճառներն են՝ վարակիչ հիվանդությունները, երակների վնասվածքները, արյան հոսքի դանդաղումը և մակարդելիության բարձրացումը։ Լինում է մակերեսային և խորանիստ երակների թրոմբոֆլեբիտ։ Առավել հաճախ ախտահարվում են ստորին վերջույթների և փոքր կոնքի երակները, հազվադեպ՝ սիներակները, դռներակը, լյարդային երակները։ Երբեմն թրոմբոֆլեբիտ հանդիսանում է ծննդաբերության, զանազան վիրահատությունների, վարակիչ հիվանդությունների, չարորակ նորագոյացությունների բարդություն։ Սուր թրոմբոֆլեբիտն արտահայտվում է ախտահարված երակների ցավերով, մարմնի ջերմության բարձրացմամբ, դողով։ Մակերեսային երակների թրոմբոֆլեբիտ բնորոշվում է ցավոտ, պինդ հանգույցների առաջացմամբ և երակի ուղղությամբ մաշկի կարմրությամբ։ Խորանիստ երակների թրոմբոֆլեբիտի դեպքում արյան հոսքի խանգարման հետևանքով առաջանում է ծայրանդամի այտուց։ Հնարավոր է նաև թրոմբոֆլեբիտի քրոնիկական ընթացք, պարբերաբար սրացումներով։ Թրոմբոֆլեբիտի ամենավտանգավոր բարդությունը թրոմբի պոկվելը և դրանով թոքային զարկերակի խցանվելն է։ Բուժումը կախված է թրոմբոֆլեբիտի ձևից և փուլից՝ հանգիստ, անտիբիոտիկներ, հակամակարդիչ դեղանյութեր, երբեմն՝ վիրաբուժական միջամտություն։


== Ախտանիշներ ==
Այս ախտանիշները հաճախ, բայց ոչ միշտ կապված են թրոմբոֆլեբիտի հետ։

ցավեր ախտահարված մարմնի հատվածում
մաշկի կարմրություն կամ բորբոքում (ոչ միշտ)
ծայրանդամների էդեմա
լավ տեսանելի լարանման երակներ
ոտքերում տեղայնացված ջերմության զգացում


== Ծանոթագրություններ ==
Ֆրանգիզ Ալիզադե

Ֆրանգիզ Ալիաղա ղիզի Ալիզադե (ադրբ.՝ Frəngiz Əliağa qızı Əlizadə, մայիսի 28, 1947(1947-05-28), Բաքու, Ադրբեջանական ԽՍՀ, ԽՍՀՄ) Ադրբեջանի նշանավոր կոմպոզիտոր, ՅՈՒՆԵՍԿՕ-ի Խաղաղության արտիստ , Ադրբեջանի Հանրապետության ժողովրդական արտիստ (2000), պրոֆեսոր (1999), Ադրբեջանի Հանրապետության արվեստի վաստակավոր գործիչ (1990), թղթակից անդամ Ադրբեջանի ԳԱԱ (2017), Ադրբեջանի կոմպոզիտորների միության նախագահ ։


== Կենսագրություն ==
Ֆրանգիզ Ալիաղա ղիզի Ալիզադեն ծնվել է 1947 թվականի մայիսի 28-ին Բաքվում։ Նա ստացել է իր առաջին երաժշտական կրթությունը հատուկ երկրորդական երաժշտական դպրոցում։ Այնուհետև սովորել է Ադրբեջանի պետական կոնսերվատորիայի կոմպոզիտորական դասարանում։ 1972-1974 թվականներին աշխատել է որպես Կարա Կարաևի ասիստենտ։ 1974 թվականից սկսեց իր մանկավարժական գործունեությունը Ադրբեջանի պետական կոնսերվատորիայում (ներկա Բաքվի երաժշտական ակադեմիա)։ 2007 թվականին ընտրվել է Ադրբեջանի կոմպոզիտորների միության նախագահ ։


== Պարգևներ և կոչումներ ==
Ադրբեջանի Հանրապետության արվեստի վաստակավոր գործիչ (1990)
Պրոֆեսոր (1999)
Ադրբեջանի Հանրապետության ժողովրդական արտիստ (2000)
Օրդեն «Փառք» (2007)
ՅՈՒՆԵՍԿՕ-ի Խաղաղության արտիստ (2007)
«Հաջողություն» մրցանակը (2010)
Օրդեն «Պատվո» (2017)
Ադրբեջանի ԳԱԱ թղթակից անդամ (2017)


== Ծանոթագրություններ ==
Կարմրապոչ դյուրադարձիկ բզեզ

Կարմրապոչ դյուրադարձիկ բզեզ (լատիներեն՝ Athous haemorrhoidalis), Dendrometrinae ենթատեսակի մի տեսակը։


== Նկարագրում ==
Երկարությունը՝ 15 սմ։ Այս բզեզը թռչում է միայն մայիս և օգոստոս ամիսներին։


== Էկոլոգիա և բնակության վայր ==
Սնվում են բույսերի արմատներով և հանդիսանում են որոշ բույսերի հետագա աճման խոչընդոտ։


== Պատկերասրահ ==

		
		


== Արտաքին հղումներ ==
A Website for Anyone Interested in the Wildlife and Countryside of Britain
Օլմեդիլյո դե Ռոա

Օլմեդիլյո դե Ռոա (իսպ.՝ Olmedillo de Roa), բնակավայր և մունիցիպալիտետ Իսպանիայում։ Գտնվում է Բուրգոս պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Րիբերա դել Դուէրո շրջանում։ Տարածքը կազմում է՝ 26 կմ2։ Բնակչությունը՝ 193 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 70 կմ։


== Բնակչություն ==


== Ծանոթագրություններ ==


== Արտաքին հղումներ ==
Diputación Provincial de Burgos - Olmedillo de Roa Archived 2005-03-26 at the Wayback Machine.
Թասիկ (Բայազետի գավառ)

Անվան այլ կիրառումների համար տե՛ս՝ Թասիկ (այլ կիրառումներ)Թասիկ, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պրոլյուվիալ նստվածքներ

Պրոլյուվիալ նստվածքներ (լատ.՝ prolirvium, proluo - լվացում), փխրուն գոյացումներ, որոնք առաջանում են ապարների քայքայումից և ջրահոսքերով դուրս բերվում բարձունքների ստորոտներն ու կազմում արտաբերման կոներ։
Վերջինների գագաթից դեպի ստորոտները բեկորային նյութի մեխանիկական կազմությունը գետաքարից ու խճից (ավազակավային ցեմենտով) փոխվում է մինչև նուրբ և տեսակավորված նստվածքները, երբեմն լյոսանման կավավազները և ավազակավերը (պրոլյուվիալ լյոսեր)։


== Անվանում ==
«Պրոլյուվիալ նստվածքներ» տերմինն առաջարկել է ռուս երկրաբան Ալեքսեյ Պավլովը ժամանակավոր, լեռներից հոսող ջրազանգվածների նստվածքների համար, որոնք ներկայացված են ավազակավային կավային լյոսանման նյութով։